“Bavariya” jamoasi hujumchisi Robert Levandovski Angliyaning qator top jamoalarida jiddiy qiziqish uyg‘otmoqda. The Independent nashrining yozishicha, 27 yoshli futbolchiga “Chelsi”, “Manchester Yunayted” va “Manchester Siti” jamoalari qiziqish bildirmoqda. Ta’kidlanishicha, Levandovskining o‘zi “Bavariya”dan ketishga tayyor, negaki yangi marralarni ko‘zlamoqda, yangi natijalarga erishmoqchi. Futbolchining narxi 70 mln funt sterlingni tashkil qilishi mumkin. Angliya jamoalaridan tashqari, unga “Real”, “Barselona” va “PSJ” da’vogarlik qilmoqda.